open-index/open-wikipedia-markdown huggingface dataset:
Ľudovít Okánik

ThDr. **Ľudovít Leopold Okánik** (* 15. august 1869, Skalica – † 21. marec 1944, Bratislava, pochovaný v Skalici) bol slovenský politik, cirkevný hodnostár, signatár Martinskej deklarácie.

Narodil sa ako prvorodené dieťa mokrohájskeho notára Františka Okánika a Márie, rod. Franczen, v Skalici č. p. 270. Druhé krstné meno Leopold dostal po svojom krstnom otcovi – koválovskom farárovi Leopoldovi Hrachovskom. Základnú školu absolvoval v rodisku. Študoval na gymnáziu v Skalici a Ostrihome. Teológiu vyštudoval v Ostrihome a na univerzite v Budapešti. 21. decembra 1891 bol vysvätený za kňaza. V rokoch 18901892 a 18951896 pôsobil ako učiteľ na učiteľskom ústave v Ostrihome, kde vyučoval nemčinu. Po vysvätení pôsobil ako chórový kaplán ostrihomskej kapituly. V roku 1899 sa vrátil do Skalice, kde sa stal farárom.

V Skalici začal spolupracovať s Pavlom Blahom. Podieľal sa na zakladaní slovenských kruhov, úverových spolkov, potravných družstiev. Venoval sa cirkevnej náboženskej publicistike. V roku 1910 sa neúspešne pokúšal kandidovať do Uhorského snemu.

Počas prvej svetovej vojny udržiaval styky s českou Maffiou. Na jar roku 1918 patril medzi iniciátorov vytvorenia Slovenskej národnej rady. 30. októbra 1918 sa zúčastnil zhromaždenia v Martine, kde podpísal Martinskú deklaráciu.

Bol členom Revolučného národného zhromaždenia od novembra 1918 do januára 1919, keď prevzal úrad nitrianskeho župana. V tejto funkcii pôsobil do roku 1920. Od roku 1921 bol kanonikom a apoštolským protonotárom v Bratislave. V rokoch 19231929 sa ako primátor Bratislavy zaslúžil o rýchly rozvoj mesta. V roku 1923 sa podieľal na založení Mestskej sporiteľne v Bratislave, ktorej bola 24. júla 1923 vydaná koncesia. V roku 1925 bol zvolený za senátora do Národného zhromaždenia za agrárnu stranu, ale v máji 1926 sa mandátu vzdal. Od roku 1930 pôsobil ako farár farnosti sv. Martina v Bratislave. Za druhej svetovej vojny sa stiahol z verejného života.

Bol spoluzakladateľom časopisu Pokrok (1903), Slovenských ľudových novín (1919) a Katolíckych novín (1940). Vydal štúdiu z kanonického práva. Bol autorom príležitostných dramatických hier s náboženskými motívmi (*Narodenie Pána*, 1900; *Víťazstvo Mesiáša*, 1901; *Príchod Spasiteľa*, 1902; *Štedrý večer*, 1903; *Mária zvíťazila*, 1919) či s dôrazom na národné uvedomenie (*Dedinský kovár*, 1907). V prozaickom diele *Povesti hradu nitrianskeho* (Skalica 1921) podal v zjednodušenej náučnej podobe svoje predstavy o historických udalostiach a osobnostiach z obdobia Veľkej Moravy.

## Referencie

## Literatúra
* *Politická elita meziválečného Československa 1918 – 1938. Kdo byl kdo. (Ed. F. Kolář a kol.)* (Praha, Pražská edice, 1998) ISBN 8090150985

## Externé odkazy
* Záznam o pokrstení v matrike farnosti Skalica
* ThDr. Ľudovít Okánik – nitriansky župan 

Kategória:Slovenskí rímskokatolícki kňazi
Kategória:Slovenskí politici
Kategória:Signatári Martinskej deklarácie
Kategória:Poslanci česko-slovenského Národného zhromaždenia
Kategória:Primátori Bratislavy
Kategória:Osobnosti zo Skalice
Kategória:Senátori Národného zhromaždenia (Česko-Slovensko, 1920 – 1939)
Kategória:Členovia Krajinského zastupiteľstva Slovenskej krajiny
François Sterchele

**François Sterchele** (* 14. marec 1982, Liège – † 8. máj 2008, Beveren) bol belgický futbalový útočník.

## Ocenenia
* najlepší strelec Jupiler League v sezóne 2006/07 
 
## Smrť
Zomrel 8. mája 2008 v ranných hodinách po tom, čo stratil kontrolu nad svojím autom, Porsche Cayman S, a vrazil do stromu. Zomrel na mieste, podľa predbežných výsledkov šiel neprimeranou rýchlosťou.

## Referencie
  

Kategória:Narodenia v 1982
Kategória:Úmrtia v 2008
Kategória:Hráči R.F.C. Union La Calamine
Kategória:Hráči R. Charleroi S.C.
Kategória:Hráči K.F.C. Germinal Beerschot
Kategória:Hráči Club Brugge
Kategória:Belgickí futbalisti
Kategória:Úmrtia pri športe
Kategória:Osobnosti z Liège
Ráztocký potok

**Ráztocký potok** môže byť:

*prítok Borovianky na Liptove, pozri Ráztocký potok (prítok Borovianky)
*prítok Klubinského potoka na Kysuciach, pozri Ráztocký potok (prítok Klubinského potoka)
*prítok Milošovského potoka na česko-slovenskom pomedzí, pozri Ráztocký potok (prítok Milošovského potoka)
*prítok Marikovského potoka na Hornom Považí, pozri Ráztocký potok (prítok Marikovského potoka)
*prítok Hrona na Horehroní, pozri Ráztocký potok (prítok Hrona)
Voltov stĺp

thumb|Voltov stĺp, schematické znázornenie
thumb|Voltov stĺp

**Voltov stĺp** je historicky prvá elektrická batéria. Vynašiel ju Alessandro Volta v roku 1800. Je to galvanická batéria tvorená niekoľkými sériovo zapojenými elektrickými článkami so zinkovou a medenou elektródou, oddelenými plsťou napustenou roztokom elektrolytu. 

Usporiadanie bolo takéto: Na medený kotúč sa položil zinkový, potom súkenný, zase medený, zinkový, súkenný kotúč atď. Konce stĺpa, medený a zinkový, nazval Volta pólmi. Na jednom z nich sa objavil kladný a na druhom záporný elektrický náboj. Ak sa tieto dva póly spojili vodičmi, prechádzal dosť silný, dlhotrvajúci elektrický prúd. Takto presvedčivo dokázal neudržateľnosť predstáv zástancov živočíšnej elektriny, ktorí tvrdili, že v Galvaniho pokusoch je zdrojom prúdu živočíšna elektrina.

## Pozri aj
* elektrochemický článok
* galvanický článok

## Iné projekty

Kategória:Elektrotechnika
Kategória:Elektrochémia
Kategória:Chemické zdroje elektriny
Kategória:Eponymické termíny v chémii
Kategória:Eponymické termíny v technike
Agapornis

**Agapornis** je rod afrických papagájov, v ktorom je zahrnutých deväť druhov. Slovenský aj vedecký názov rodu *Agapornis* je spojením gréckych slov *agape*=láska + *ornis*=vták a má vystihovať jeho silné socializačné správanie a zvyk prežívať v stabilných pároch.

## Opis
### Stavba tela
Agapornisy v priemere dosahujú dĺžku 13-17&nbsp;cm a hmotnosť okolo 40-60&nbsp;gramov. Pre tieto papagáje je charakteristickým znakom malá, zavalitá postava a krátky, tupo zakončený chvost. Vďaka svojim telesným proporciám sú agapornisy zaraďované medzi najmenšie druhy papagájov na svete. 

### Sfarbenie
Agapornisy majú výrazný zobák a viacero ich druhov má okolo očí kontrastné lemovanie. U papagájov tohto rodu dominuje pestré plošné sfarbenie jednotlivých partií tela v odtieňoch zelenej, červenej, modrej či v škále žltých farieb.

V sfarbení agapornisov sa vyskutuje mnoho rôznych mutácií. Pohlavný dimorfizmus u väčšiny papagájov rodu agapornis je nevýrazný. Pohlavie sa dá dobre rozlíšiť iba u troch druhov: agapornisa etiópskeho, agapornisa šedohlavého a u agapornisa oranžovohlavého.

### Potrava
Vo voľnej prírode prežívajú agapornisy v malých kŕdľoch a živia sa väčšinou ovocím, zelenou potravou, niektorými trávami a semenami. Agapornis etiópsky sa živí aj hmyzom a plodmi figovníka.

## Zoznam druhov
*Agapornis ružovohrdlý/agapornis ružovokrký/papagáj ružohrdlý (*Agapornis roseicollis*)
*Agapornis pestrý/agapornis škraboškový/agapornis čiernohlavý (*Agapornis personatus*)
*Agapornis akáciový/agapornis ružovkastohlavý/agapornis Fischerov (*Agapornis fischeri*)
*Agapornis Lilianov/agapornis karmínovotemenný/agapornis ružovohlavý (*Agapornis lilianae*)
*Agapornis čiernolíci/agapornis hnedohlavý (*Agapornis nigrigenis*)
*Agapornis sivý/agapornis sivohlavý (*Agapornis canus*)
*Agapornis tmavokrídly/agapornis horský/agapornis habešský/agapornis taranta/agapornis etiópsky (*Agapornis taranta*)
*Agapornis červenohlavý/agapornis oranžovohlavý/agapornis pomarančovohlavý/agapornis pomarančohlavý (*Agapornis pullarius*)
*Agapornis zelenohlavý (*Agapornis swindernianus*)

V rode *Agapornis* je zahrnutých deväť druhov papagájov. Územia výskytu ôsmich druhov sú geograficky oddelené na africkom kontinente, deviaty druh, agapornis sivý (*Agapornis canus*), patrí k pôvodným živočíchom žijúcim na ostrove Madagaskar. 

### Galéria

Agapornis roseicollis -Peach-faced Lovebird pet on perch.jpg|Agapornis ružovohrdlý
Masked Lovebird (Agapornis personata) pet on cage.png|Agapornis škraboškový
Agapornis fischeri couple.jpg|Agapornis ružovkastohlavý
Grey-headed Lovebird.jpg|Agapornis sivý(samec)
Agapornis taranta (female and male).jpg|Agapornis tmavokrídly(samec s červenou hlavou)
Agapornis pullarius.jpg|Agapornis červenohlavý(viac červeno sfarbený samec)
Stavenn Agapornis swindernianus 00.jpg|Agapornis zelenohlavýmuzeálny exponát
Agapornis roseicollis MWNH 0578.JPG|rozmer vajec je 1 cm 


## Iné projekty

## Zdroj
* 

Kategória:Papagájovité
Skaličný potok

**Skaličný potok** môže byť:

*prítok Bystrice v povodí Kysuce, pozri Skaličný potok (prítok Bystrice)
*prítok Muráňa v povodí Slanej, pozri Skaličný potok (prítok Muráňa)
*prítok Striebornice v povodí Váhu, pozri Skaličný potok (prítok Striebornice)
Milétos

**Milétos** alebo **Mílétos** ( - *Milétos*/iný prepis: *Mílétos*) môže byť: 
* v gréckej mytológii: syn boha Apolóna a Areie, pozri Milétos (mytológia)
* maloázijské prístavné mesto, pozri Milét
Vladimir Vermezović

**Vladimir Vermezović** (* 30. jún 1963, Belehrad) je bývalý juhoslovanský futbalový reprezentant a v súčasnosti pôsobí ako futbalový tréner.

Hrával na pozícií obrancu a postupne za FK Partizan (s ktorým získal tri tituly v rokoch 1983, 1986, 1987 a pohár v roku 1989) španielske kluby Sporting de Gijón a UD Salamanca, grécky Panionios FC a nemecký Hannover 96. Odohral dva zápasy v národnom drese Juhoslávie. 

Ako tréner bol asistentom trénera v FK Partizan a trénoval treťoligovú farmu Partizanu Teleoptik. Po odstúpení Lothara Matthäusa sa stal hlavným trénerom FK Partizan v januári 2004. Na tento post rezignoval v októbri 2005 po prehre svojho tímu v Pohári UEFA s izraelským klubom Maccabi Petach-Tikva FC. V máji 2008 podpísal zmluvu so slovenským klubom FK Spartak Trnava. Koncom septembra toho istého roku bol prepustený z troch dôvodov - zlá atmosféra v mužstve, nedával príležitosť mladým hráčom a zavážilo aj vyhlásenie, že mužstvo Trnavy v danom zložení nemôže vyhrať ligu. Od mája 2009 je trénerom juhoafrického klubu Kaizer Chiefs FC.

## Referencie

Kategória:Juhoslovanskí futbalisti
Kategória:Srbskí futbaloví tréneri
Kategória:Hráči FK Partizan
Kategória:Hráči Sporting de Gijon
Kategória:Hráči UD Salamanca
Kategória:Hráči Panionios Atény
Kategória:Hráči Hannover 96
Kategória:Osobnosti z Belehradu
Elektronické peniaze

**Elektronické peniaze** (iné názvy: **e-peniaze**, **elektronická hotovosť**, **elektronická mena**, **digitálne peniaze**, **digitálna hotovosť**, **digitálna mena**) sú peniaze, ktoré sa vymieňajú výhradne elektronicky. Využívajú sa hlavne pri používaní počítačových sieti, internetu. Elektronický prevod peňazí (EFT), kreditné či debetné karty sú príkladom elektronických peňazí.

Technicky sú elektronické peniaze reprezentáciou, alebo systémom debetov a kreditov, používaných najmä na výmenu hodnoty s iným systémom alebo samotným systémom, na ktorom sa nachádzajú. 

Niektoré súkromné organizácie, ako napríklad Americká armáda, používajú svoju vlastnú súkromnú menu nazývanú Eagle Cash. Súkromná mena môže byť na zvýšenie bezpečnosti krytá zlatom, potom hovoríme o zlatých elektronických peniazoch. Systém elektronických peňazí môže byť úplne krytý zlatom, čiastočne krytý alebo vôbec nemusí byť krytý zlatom. 

Veľa systémov predáva elektronické peniaze priamo svojim koncovým používateľom ako napríklad PayPal, Payza a Web Money, ale niektoré, ako napríklad FoxPay, na to využívajú výlučne tretie strany nazývané digital currency exchangers. Digital currency exchangers sú nezávislí obchodníci, ktorí obchodujú na trhoch a vymieňajú elektronické peniaze za nekryté peniaze (teda peniaze, ktoré majú hodnotu na základe prísľubu vlády alebo si ich vláda vyžaduje napr. pri platení daní).

So vznikom elektronických peňazí sa otvorilo veľa nových možností ako napríklad Ripple monetary system. Je to projekt, ktorý vyvíja distribuovaný systém elektronických peňazí, ktorý bude nezávislý od lokálnej meny. Vynorilo sa aj veľké množstvo otázok napríklad so zabezpečením proti krádeži, inflácií a podobne.

## Externé odkazy
* FoxPay 
* Pay Pal
* Payza 
* Web Money

Kategória:Platobné systémy
Determinizmus (filozofia)

**Determinizmus** je filozofický názor, podľa ktorého je akékoľvek dianie nevyhnutne príčinne dané (determinované). Zástanca determinizmu je *determinista*.

Deterministi odmietajú náhodu. Významný predstaviteľ je Démokritos z Abdér a zástancovia atomistického materializmu.


Kategória:Filozofia vedy
Kategória:Metafyzika
Kategória:Filozofické teórie
Kategória:Náhodnosť
Vladimír Weiss

**Vladimír Weiss** môže byť:
* slovenský futbalista (* 1939), pozri Vladimír Weiss (1939)
* slovenský futbalista a tréner (* 1964), syn predošlého, pozri Vladimír Weiss (1964)
* slovenský futbalista, syn predošlého, pozri Vladimír Weiss (1989)

Weiss, Vladimír
Lucián

**Lucián** môže byť:
*slovenské meno, pozri Lucián (meno)
*Lucián z Beauvais

**Lucián** alebo **Lukianos / Lúkiános/ Lukián** (gr.) alebo zriedkavo **Lucianus** (lat.) môže byť:
*Lucián (Tripolis), mučeník, ktorý zomrel v Tripolise, dnešnom Tarabuluse
*Lucián (†250)
*Lukianos z Antiochie
*Lukianos zo Samosaty

**Lucianus** je rímsky cognomen, pozri Lucianus (cognomen)
Smíchovská synagóga

thumb|Smíchovská synagóga v Prahe.
**Smíchovská synagóga** je druhá najmladšia synagóga v Prahe. Nachádza sa na rohu ulíc Stroupežnického a Plzeňská v štvrti Smíchov na ľavom brehu Vltavy, neďaleko križovatky *U&nbsp;anděla*. 

## Iné projekty
 

Kategória:Synagógy v Prahe
Kategória:Smíchov
Časový multiplex

**Časový multiplex** (*TDM*- *Time-division [[Multiplexovanie|multiplexing]]*) je multiplex, pri ktorom sa združovanie kanálov v spoločnom prenosovom prostredí uskutočňuje prepínaním kanálov v časovej oblasti. Jednotlivé signály sú oddelené tým, že sa každý z nich vysiela (prenáša) iba krátky pevne definovaný časový okamih. Prakticky vo všetkých prípadoch sa používa rámcovej štruktúry, ktorá je rozdelená na rovnako veľké timesloty, časové intervaly pre vysielanie. Tento rámec sa v čase neustále opakuje a teda každý signál sa prenáša stále s rovnakou pravidelnosťou.

Hlavný problém spočíva v tom, ako rozlíšiť kde timeslot pre konkrétny signál začína a kde končí. Najčastejším riešením je pridanie špeciálneho timeslotu s presne definovaným obsahom na začiatok rámca, ktorý označuje "toto je začiatok rámca". Pretože sú všetky timesloty rovnako dlhé (časovo), stačí na strane prijímača nájsť tento štartový bod a potom odpočítať potrebnú dobu do začiatku hľadaného TS. Tak vznikne napr ISDN BRI (2 hovory + 1 úzky signalizačné kanál)

TDM je základnou metódou prenosu signálov klasické digitálne telefónie. Hlasový signál sa pomocou modulácie typu PCM digitalizuje a niekoľko hovorových kanálov spolu s pomocnými a riadiacimi kanály sa skladá do časového multiplexu TDM. Časový multiplex je využívaný tiež vnútri klasických digitálnych ústrední, kde s ním pracuje spojovacie pole.

Novšie princíp telefónia využíva princíp VoIP, tj. Prenos hlasu paketových dát cez sieť, ktorá nie je spojovo orientovaná. Neexistuje tu vyhradený kanál pre hlasovú komunikáciu a zdieľanie siete rôznymi dátovými tokmi sa neriadi zásadami synchrónneho časového multiplexu. V tom je VoIP zásadne odlišné od TDM.

Kategória:Telekomunikácie
Kategória:Multiplexné techniky
Wádí al-Abíd (Maroko)

**Wádí al-Abíd** alebo po francúzsky **Oued El Abid** je vádí a rieka v pohorí Stredný Atlas v Maroku.

Preteká neďaleko mesta Azílál, tvorí hlboký kaňon a vlieva sa do rieky Wádí Umm ar-Rabí’a s priemerným ročným prietokom /s. Na rieke je pri meste Azílál priehrada Sadd Bajn al-Wídán (fr. *Barrage Bine El Ouidane*) vybudovaná v roku 1953. Má plochu , hĺbku  a zadržiava  vody.

## Referencie

## Externé odkazy
* ftp://daac.ornl.gov/data/rivdis/STATIONS/TEXT/MOROCCO/1304/SUMMARY.HTML

Kategória:Rieky v Maroku
Merospermia

**Merospermia** alebo **pseudogamia** alebo **gynogenéza** je vývoj vajíčkovej bunky vyvolaný oplodnením spermiou, ale bez následného oplodnenia. Jadro spermie (prirodzene alebo umelou cestou) degeneruje a vajíčková bunka sa ďalej vyvíja len pomocou materských chromozómov. Ide o zvláštnu formu partenogenézy.

Niekedy sa pojmy gynogenéza a merospermia/pseudogamia odlišujú tak, že pri **gynogenéze** je jadro spermie po preniknutí do vajíčkovej bunky iba deaktivované, kým pri merospermii/pseudogamii jadro spermie zanikne. Gynogenéza je opak pojmu androgenéza.

Pri tomto type rozmnožovania je vajíčko schopné začať sa vyvíjať len pri oplodnení spermiou, ktorá sa ale nepodieľa na jeho genetickej výbave. Meióza je potlačená a celý vývin je diploidný. Prirodzene sa tento druh pohlavného rozmnožovania vyskytuje len u niektorých druhov hlíst a ploskúľ.

Kategória:Rozmnožovanie
Eugamia

**Eugamia** je forma pohlavného rozmnožovania, pri ktorej sa vajíčko začne vyvíjať až po oplodnení spermiou, ktorá rovnakou mierou prispieva ku genetickej výbave vajíčka. Vajíčka a spermie sa vyvíjajú v samičích a samčích pohlavných orgánoch, ktoré môžu byť prítomné na jednom jedincovi (hermafrodizmus), alebo na dvoch jedincoch opačného pohlavia (gonochorizmus). V prípade hermafrodizmu existujú mechanizmy, ktoré až na zriedkavé prípady bránia samooplodneniu.

Kategória:Rozmnožovanie
Strihanie

**Strihanie** môže byť:
* oddeľovanie, skracovanie, formovanie či upravovanie nožnicami, pozri nožnice
* v strojárstve 
** spôsob delenia materiálu, pozri strihanie (delenie)
** jedna zo základných prác v technológii tvárnenia, pozri strihanie (tvárnenie)
* rýchle pohybovanie niečím na spôsob nožníc
* vo filme
** strihanie filmu či videa, ktorú má na starosti strihač
Titus Calpurnius Siculus

**Titus Calpurnius Siculus** bol rímsky bukolický básnik, jeden z členov krúžku zhromaždeného okolo cisára Nerona. Jeho cognomen Siculus (Sicílsky) sa viaže buď k jeho rodisku alebo k napodobovaniu sicílskeho bukolického básnika Theokrita. Pod Siculovým menom sa nám dochovalo jedenásť eklog, z ktorých štyri posledné sú dnes na základe metrického rozboru pripisované básnikovi Nemesianovi žijúcemu v 3. storočí.

O básnikovom živote vieme iba z jeho vlastnej tvorby, v ktorej sa štylizuje do postavy pastiera Corydona. Zdá sa, že v istom okamihu svojho života trel biedu a uvažoval o odchode do Hispánie, ale pomohol mu ktosi, koho označuje pseudonymom Meliboeus. Vďaka nemu sa dokázal Calpurnius uchytiť v Ríme. Calpurniov tajomný ochranca býva stotožňovaný s Columellom, Senecom alebo Calpurniom Pisonom (ako najpravdepodobnejší kandidát sa javí práve Piso, ktorý, tak ako to tvrdí Siculus, bol blízkym priateľom cisára a venoval sa písaniu poézie). Na základe podobností mien je dokonca možné, že Calpurnius Siculus bol Pisonovým prepustencom.

Inou osobou oslavovanou v Calpurniovej idylickej poézii je cisár Nero, ktorý je označovaný za krásneho mladíka podobného Mars (boh)ovi a Apolónovi. Siculus naväzuje na Vergília, ktorý v svojej bukolickej poézii prináša motív Zlatého veku nastoleného s nástupom božského cisára k moci (v jeho prípade ide o Augusta). Tento istý motív sa vynára v Siculových veršoch v súvislosti s Neronom.

Calpurnius je dobrý básnik, aj keď nie originálny. Požičiava si motívy od Vergília (ktorého označuje v svojej poézii ako Tityra a nesmierne si ho považuje), Theokrita aj Ovídia. V jeho bukolickej poézii jasne badať zámer osláviť cisárovu osobu, čo v žiadnom prípade neznižuje jeho literárnu kvalitu.

## ''Laus Pisonis''
V Neronovom období a v kruhu blízkom tak cisárovej osobe ako Calpurniovi Siculovi vznikla aj anonymné báseň *Laus Pisonis* (Chvála Pisona), ktorej autorstvo je dodnes predmetom dohadov. Práve na základe podobnosti s básnikovými eklogami býva niekedy pripisovaná Calpurniovi Siculovi a menej často i Lucanovi.

## ''Carmina Einsiedlensia''
Do Neronovho obdobia spadajú aj dva fragmenty bukolickej poézie objavené roku 1869 v rukopise z kláštora v švajčiarskom Einsiedelne. Na základe tematickej i štylistickej podobnosti sa usudzuje, že aj ich autorom mohol byť Calpurnius Siculus či aspoň niekto, kto sa ho pokúšal napodobiť.

## Literatúra
* 

Kategória:Básnici starovekého Ríma
Loriorodé

[thumb|[Jazyk loriovitých.]]

**Loriorodé** alebo **lori** () je podčeľaď  vtákov z čeľade papagájovité. Staršie sa niekedy zaraďovala aj ako samostatná čeľaď **loriovité** (*Loriidae*). **Lori** je aj slovenský názov rodov z tejto čeľade.

V podčeľadi sú zahrnuté väčšinou veľmi pestrofarebné druhy stromových papagájov malej až strednej veľkosti, vyskytujúce sa hlavne v Austrálii, Juhovýchodnej Ázii, Polynézii a v Papue-Novej Guinei.

Loriorodé sa živia nektárom kvetov a ovocnými šťavami. Túto potravu zbierajú pomocou mäsitého jazyka, na konci ktorého sú štetcovito usporiadané jemné vláknité papily. Ich jazyk je týmto prispôsobený na zber nektáru a peľu z kvetov asi 5&nbsp;000 druhov rastlín.

## Systematika
* rod *[[Chalcopsitta]]*
* rod *[[Eos (rod)|Eos]]*
* rod *[[Pseudeos]]* - jediný druh lori tmavý/lori hnedý (*Pseudeos fuscata*)
* rod *[[Trichoglossus]]*
* rod *[[Psitteuteles]]* (niekedy klasifikovaný ako *Trichoglossus*)
* rod *[[Lorius]]*
* rod *[[Phigys]]* - jediný druh lori golierikatý/lori golierový (*Phigys solitarius*)
* rod *[[Vini]]*
* rod *[[Glossopsitta]]*
* rod *[[Charmosyna]]*
* rod *[[Oreopsittacus]]* - jediný druh lori čiernozobý (*Oreopsittacus arfaki*)
* rod *[[Neopsittacus]]*

Všetky rody sa po slovensky volajú lori.

## Iné projekty

Kategória:Papagájovité
Čierťaž

**Čierťaž** môže byť:
* hraničná čiara, pozri hranica
*geomorfologický podcelok Veporských vrchov, pozri Čierťaž (geomorfologický podcelok)

*osada:
**obce Oščadnica, pozri Čierťaž (Oščadnica)
**obce Senohrad, pozri Čierťaž (Senohrad)

*potok:
**prítok Lehotského potoka v povodí Muráňa, pozri Čierťaž (prítok Lehotského potoka)
**prítok Zázrivky v povodí Oravy, pozri Čierťaž (prítok Zázrivky)

*vrch:
**v Bukovských vrchoch (), pozri Čierťaž (vrch v Bukovských vrchoch)
**v Malej Fatre, pozri Čierťaž ()
**v Malej Fatre, pozri Čierťaž ()
**v Spišskej Magure (), pozri Čierťaž (vrch v Spišskej Magure)
**vo Veporských vrchoch (nad Lomom nad Rimavicou; ), pozri Čierťaž (vrch vo Veporských vrchoch, 1102 m)
**vo Veporských vrchoch (nad Nemeckou; ), pozri Čierťaž ()
**vo Vihorlatských vrchoch (), pozri Čierťaž (vrch vo Vihorlatských vrchoch)

## Pozri aj

* Čierťažský potok
Tižinský potok

**Tižinský potok** označuje dva vodné toky v povodí Varínky:

*potok tečúci cez Dolnú Tižinu, pozri Tižinský potok (prítok Varínky)
*potok tečúci cez Hornú Tižinu, pozri Tižinský potok (prítok Struhárne)
Peter Zaťko

Dr. Ing. **Peter Zaťko** (* 17. október 1903, Vavrišovo – † 10. január 1978, Bratislava) bol slovenský národohospodár, politik.

## Životopis
Narodil sa v rodine Mateja Zaťka a jeho manželky Zuzany rod. Abrhámovej. Základnú školu vychodil v Liptovskom Hrádku. Študoval na meštianskej škole v Liptovskom Mikuláši a na Obchodnej akadémii v Martine. V roku 1926 absolvoval Vysokú školu obchodnú v Prahe. V rokoch 19261929 pracoval ako tajomník v Česko-slovensko-maďarskej obchodnej komore v Prahe. 

V roku 1929 odišiel do Bratislavy, kde pracoval ako tajomník Obchodnej a priemyslovej komory až do roku 1936. Tu stal spolupracovníkom Imricha Karvaša, s ktorým v roku 1931 iniciovali založenie časopisu Politika, na ktorého stránkach  mladá slovenská inteligencia zdôvodňovala teóriu regionalizmu, ktorá požadovala väčší zreteľ  na špecifické potreby Slovenska. Malo dôjsť k zjednoteniu hospodárskych a politických síl na Slovensku, ktoré by presadzovali slovenské záležitosti v ústredných orgánoch v Prahe. Výsledkom bolo založenie Národohospodárskeho ústavu Slovenska (NÁRUS), ktorého zasadaní sa Zaťko zúčastňoval ako ekonomický odborník. V rokoch 19361940 bol generálnym tajomníkom a podpredsedom Ústredného združenia slovenského priemyslu.

V decembri 1938 bol zvolený za poslanca slovenského autonómneho snemu. V rokoch 19391944 bol poslancom snemu Slovenskej republiky. V marci 1939 mu ponúkli aj miesto ministra hospodárstva, ktoré odmietol Bol však ministrovým poradcom a snažil sa o obmedzenie vplyvu nemeckého finančného kapitálu na slovenské hospodárstvo. V rokoch 19411942 pôsobil ako predseda Ústredne pre hospodárstvo priemyselné a surovinové.

Spolupracoval s občianskym krídlom odboja. Bol členom členom ilegálnej SNR. Pripravoval hospodárske zabezpečenie Slovenského národného povstania tajným  premiestňovaním  materiálových zásob na stredné Slovensko. Počas Povstania bol členom povstaleckej SNR a Rady na obranu Slovenska. Koncom roku 1944 bol za účasť v Povstaní odsúdený na smrť. Začiatkom roku 1945 sa stal povereníkom pre zásobovanie, obchod a priemysel.

Po oslobodení pracoval ako podpredseda Štátneho plánovacieho a štatistického ústavu (19451948). V rokoch 19481951 bol generálnym dozorcom Evanjelickej cirkvi augsburského vyznania. Potom pracoval v rôznych podnikoch. V roku 1958 ho uväznili a odsúdili na tri roky za údajné podvracanie republiky. V roku 1960 ho prepustili na amnestiu a v roku 1968 rehabilitovali. Zomrel 10. januára 1978 v Bratislave.

## Dielo
* *Industrializačná politika Maďarska a jej výsledky* (Bratislava, 1930)
* *Domácka výroba najmä na Slovensku a Podkarpatskej Rusi* (Bratislava, 1931)
* *Národohospodár Peter Zaťko spomína* (Liptovský Mikuláš, 1994)

## Literatúra
* *Politická elita meziválečného Československa 1918-1938. Kdo byl kdo. (edit. F. Kolář a kol.)* (Praha, Pražská edice, 1998) ISBN 8090150985

## Externé odkazy
* Dr. Ing. Peter Zaťko 
* Záznam o narodení a krste v matrike (č.105) 

Kategória:Slovenskí ekonómovia
Kategória:Slovenskí politici
Kategória:Politickí väzni komunistického režimu v Česko-Slovensku
Kategória:Osobnosti z Vavrišova
Kategória:Poslanci Snemu Slovenskej republiky
Štikanie

**Štikanie** môže byť:
*všeobecne: dierkovanie, presekávanie
*pri obrábaní: pozri štikanie (delenie)
Filip Hlohovský

**Filip Hlohovský** (* 13. jún 1988) je profesionálny slovenský futbalista.

## Klubová kariéra
Futbal začal hrať v Baníku Prievidza. Na prvý ligový zápas nastúpil v jarnej časti baráže Corgoň ligy 2006/2007, po prestupe do AS Trenčín. 28. mája 2012 podpísal štvorročnú zmluvu so Slovanom Bratislava..

Po pôsobení v Slovane hral Hlohovský v Senici, kde dal za necelé 2 sezóny 8 gólov.

Svoj potenciál naplno rozvinul až v sezóne 2016/2017, kedy sa stal najlepším strelcom slovenskej Fortuna ligy a s MŠK Žilina získal titul. Po sezóne ale prestúpil do kórejského tímu Seongnam FC, odkiaľ sa po roku sťahoval do Daejeonu Citizen. Na Slovensko sa vrátil na jar 2019, keď podpísal zmluvu s Podbrezovou. V 9 zápasoch dal 1 gól a po zostupe do druhej ligy z Podbrezovej odišiel.

#### Majstrovské tituly

* Fortuna liga 3x - 2012/13, 2013/14, 2016/17

## Referencie

Kategória:Slovenskí futbalisti
Kategória:Hráči FK Baník Prievidza
Kategória:Hráči FK AS Trenčín
Kategória:Futbaloví útočníci
Kategória:Hráči ŠK Slovan Bratislava
Kategória:Hráči FK Senica
Kategória:Hráči MŠK Žilina
Kategória:Hráči FO ŽP Šport Podbrezová
Kategória:Osobnosti z Handlovej
SDR

**SDR** môže byť:
* SDRAM
* Special Drawing Rights
* Seaward dipping reflector
* Software defined radio
Juninho Pernambucano

**Juninho Pernambucano** celým menom *Antônio Augusto Ribeiro Reis Junior* (* 30. január 1975, Recife, Brazília) je brazílsky futbalista. V rokoch 2001 až 2009 hral vo Francúzsku za klub Olympique Lyonnais. Od leta v roku 2009 je hráčom katarského klubu Al Gharrafa Doha, kde podpísal zmluvu na dva roky.. V roku 2011 sa vrátil do rodnej Brazílie a bude hrávať za Vasco da Gama. 

## Priame kopy
Juninhove priame kopy sú známe po celom svete. Bránu dokáže ohroziť aj zo 40 metrov, čím sa môže pochváliť máloktorý futbalista.

## Majstrovstvá sveta
Zúčastnil sa na MS 2006:

## Referencie
  

Kategória:Narodenia v 1975
Kategória:Brazílski futbalisti
Kategória:Hráči Sport Recife
Kategória:Hráči Club de Regatas Vasco da Gama
Kategória:Hráči Olympique Lyonnais
Kategória:Hráči Majstrovstiev sveta vo futbale 2006
Kategória:Osobnosti z Recife
XDR

**XDR** môže byť:
* XDR DRAM
* zvláštne práva čerpania, ISO 4217 kód menovej jednotky 
* eXtended Dynamic Range
Králik

**Králik** môže byť:
* zdrobnenina slova kráľ, pozri kráľ
* *ako dvojitozubec*:
** slovenský názov všetkých (recentných) rodov z čeľade zajacovité okrem rodov *Lepus* a *Bunolagus* (oba sa po slovensky volajú zajac), pozri pod zajacovité
** ľudovo alebo staršie: králik divý, vrátane králika domáceho (vedecky ide o rod *Oryctolagus* s jediným druhom *Oryctolagus cuniculus*, ktorý sa historicky volal *Lepus cuniculus*), pozri králik divý a králik domáci
**hovorovo: zajac (lat. *Lepus*), najmä zajac poľný (lat. *Lepus europeus*), pozri zajac a zajac poľný
**kožušina z králika divého (resp. domáceho), pozri králik (kožušina)
**mäso alebo jedlo z králika divého (resp. domáceho)
**ako vták*:
**slovenský názov rodu *Regulus*, staršie: králiček, pozri pod králikovité
** ľudovo alebo staršie: oriešok obyčajný (lat. *Troglodytes troglodytes* alebo staršie *Troglodytes parvulus*)
* *ako rastlina*: 
** staršie: slovenský názov rodu *Chrysanthemum* v najširšom zmysle, pozri Chrysanthemum
** novšie: slovenský názov rodu *Leucanthemella*, pozri králik (rod rastlín)
** ľudovo:
*** margaréta biela (lat. *Leucanthemum vulgare* alebo *Chrysanthemum leucanthemum*) resp. skôr súborný druh margaréta biela (lat. *Leucanthemum vulgare* agg. alebo *Chrysanthemum leucanthemum* agg., t.j. druh margaréta biela a bezprostredne príbuzné druhy), pozri margaréta biela
*** králik neskorý (lat. *Leucanthemella serotina* alebo *Chrysanthemum serotinum*)
*** sedmokráska obyčajná (lat. *Bellis perennis*)
*** púpava (lat. *Taraxacum*)
*** podbeľ liečivý (lat. *Tusssilago farfara*)
*** (často v tvare žltý králik:) vratič (lat. *Tanacetum*)

* mestská časť Tornale, pozri Králik (Tornaľa)
* priezvisko, pozri Králik (priezvisko), napr.:
** Bohuš Králik (1919 –  1973), slovenský herec
** Cyril Králik, slovenský televízny režisér
** Ivan Králik (1937 –  2009), slovenský publicista, scenárista a prekladateľ, syn Štefana
** Ján Králik, slovenský komunálny politik (* 1949)
** Juraj Králik, viacero osôb
** Ľubomír Králik (* 1961), slovenský architekt
** Rudolf Králik (1903 –  1944), slovenský protifašistický bojovník
** Štefan Králik (1909 –  1983), slovenský dramatik
** Tibor Králik, viacero osôb
** Ľuba Ballová-Králiková (* 1934), slovenská hudobná historička

## Pozri aj
* Králík
* Králiky – obec v okrese Banská Bystrica
* Králikovci – slovenský rozhlasový seriál

## Zdroje
Transport Layer Security

**Transport Layer Security** (**TLS**) a jeho predchodca **Secure Sockets Layer** (**SSL**) sú protokoly, ktoré slúžia na šifrovanie dát. Protokoly slúžia na bezpečnú komunikáciu cez internet, hlavne na prehliadanie webu, odosielanie e-mailov, výmenu správ (tzv. instant messaging), alebo iné prenosy dát. Medzi TLS a SSL sú drobné rozdiely, ale v podstate protokol ostal ten istý.

Protokol TLS umožňuje aplikáciám komunikovať cez sieť spôsobom akým bol navrhnutý, aby predchádzal odpočúvaniu, manipulácii, falšovaniu správ. TLS poskytuje koncobodovú autentifikáciu a súkromie v komunikácii cez internet používaním kryptografie. Typicky je autorizovaný len server (to znamená, že jeho identita je zaručená) zatiaľ čo klient ostáva neautorizovaný. To znamená, že koncový užívateľ, či už jednotlivec alebo aplikácia, si môže byť istý s kým komunikuje.

Ďalšia úroveň zabezpečenia, v ktorej obidve strany "konverzácie" si môžu byť isté s kým komunikujú, je známa ako obojstranná autorizácia. Obojstranná autorizácia vyžaduje infraštruktúru verejného kľúča (public key infrastructure - PKI).

Port : **6251**

## Obojstranná autorizácia
TLS klient a server dohodnú spojenie používaním procedúry tzv. podanie rúk (). Počas podania rúk sa klient a server dohodnú na rôznych parametroch používaných na vytvorenie bezpečnosti spojenia.
 
* Podanie rúk začne vtedy, keď sa klient pripojí na server s povoleným TLS spojením a začne žiadať o bezpečné spojenie a poskytne zoznam podporovaných šifier a transformačných funkcií. 
* Server vyberie zo zoznamu najsilnejšiu šifru a transformačnú funkciu, ktoré tiež podporuje a oznámi klientovi svoje rozhodnutie. 
* Server pošle späť svoju identifikáciu z digitálneho certifikátu. Certifikát obyčajne obsahuje meno servera, dôveryhodnú certifikačnú autoritu a verejný šifrovací kľúč servera. 
* Klient môže kontaktovať server, ktorý vydal certifikát (certifikačnú autoritu) a overiť si ešte predtým, ako začne proces, že certifikát je platný. 
* V objednávke musí server vygenerovať kryptografický kľúč pre bezpečné spojenie. Klient zašifruje náhodné číslo pomocou verejného kľúča servera a pošle výsledok serveru. Dešifrovať ho dokáže iba server pomocou svojho súkromného kľúča. To zabezpečí, že kľúč ostane pre tretiu stranu utajený, lebo iba klient a server majú prístup k týmto dátam. 
* Z náhodného čísla obe strany generujú materiál (kryptografické kľúče) na šifrovanie a dešifrovanie. 

Posledný bod uzatvára podanie rúk a začína bezpečné spojenie, ktoré je šifrované a dešifrované vygenerovanými kryptografickými kľúčmi až pokiaľ sa spojenie neukončí.

## Pozri aj
* HTTPS
* Počítačová bezpečnosť

Kategória:Počítačová bezpečnosť
Kategória:Kryptografia
Debetná karta

**Debitná karta** je druh platobnej karty, opak kreditnej karty. Je to platobná karta pevne viazaná na bankový účet, ktorou možno čerpať prostriedky do výšky (často aj povoleného záporného) zostatku na bankovom účte.

Je určená predovšetkým na platby u obchodníkov a na výbery peňazí z bankomatov. Jednotlivé platby či výbery z bankomatu sú priamo strhávané z bankového účtu. 

Tento druh karty dávajú banky takmer ku každému bežnému účtu. V praxi to znamená, že akákoľvek platba je automaticky 
preverená v banke, či je na účte dostatok finančných prostriedkov a následne sú peniaze stiahnuté z účtu. Pokiaľ účet nedovoľuje ísť do mínusu, alebo na účte nie je dané množstvo peňazí, platba nebude zrealizovaná.
Kategória:Platobné karty
TLS

**TLS** môže byť:

* šifrovací protokol, pozri Transport Layer Security
* metóda laserového merania, pozri terestrické laserové skenovanie
Blahoslav Emanuel Nováček

**Blahoslav Emanuel Nováček** (* 2. január 1911, Praha – † 27. marec 1979, Praha) bol český hudobný skladateľ a kapelník. Je autorom hudby k mnohým filmom. Pôsobil pod pseudonymom **Sláva Eman Nováček** (S.E. Nováček).

V rokoch 19441947 bol hudobný referent gramofónovej firmy ESTA. Spolupracoval s Novým divadlom Oldřicha Nového.

## Známe piesne
* „Slunečnice“ (naspievala Inka Zemánková vo filme *[[Hotel Modrá hvězda]]*)
* „Jen pro ten dnešní den“ (naspieval Oldřich Nový vo filme *[[Kristián (film)|Kristán]]*)

## Diskografia
* 2003 – *S. E. Nováček se svým orchestrem*, FR centrum (edícia Fonogram)
* 2003 – *S. E. Nováček se svým orchestrem 2*, FR centrum (edícia Fonogram)

## Externé odkazy
* S. E. Nováček  na ceskyhudebnislovnik.cz

## Zdroj

Kategória:Českí hudobní skladatelia
Kategória:Českí skladatelia filmovej hudby
Kategória:Swing
Kategória:Osobnosti z Prahy
John Jacob Astor

**John Jacob Astor** (* 17. júl 1763, Walldorf, Nemecko – † 29. marec 1848, New York, USA) bol americký podnikateľ a filantrop, prvý multimilionár v USA. 

## Iné projekty

Kategória:Filantropi
Kategória:Podnikatelia USA
Margaréta

**Margaréta** môže byť:
* krstné meno, pozri Margaréta (prvé meno)
* rod rastlín (lat. *Leucanthemum*), pozri margaréta (rod)
* hovorovo: margaréta biela (lat. *Leucanthemum vulgare* alebo *Chrysanthemum leucanthemum*) resp. skôr súborný druh margaréta biela (lat. *Leucanthemum vulgare* agg. alebo *Chrysanthemum leucanthemum* agg., t.j. druh margaréta biela a bezprostredne príbuzné druhy), synonymá: margarétka, králik, králik biely (alebo obyčajný), margaréta obyčajná, pozri margaréta biela

## Poznámka
Niektoré texty vyvolávajú nesprávny dojem, že starší botanický názov králik bol v slovenčine nahradený novším ekvivalentným názvom margaréta. V skutočnosti je nový rod margaréta (*Leucanthemum*) len (malou) časťou bývalého rodu králik (*Chrysanthemum*).

## Zdroje
Margaréta (prvé meno)

**Margaréta** je ženské krstné meno. Meniny na Slovensku má 10. júna.

## Referencie

## Pozri aj
*Margita

Kategória:Krstné mená
Kategória:Ženské mená
Laurinská brána

[náhľad|Rekonštrukcia Laurinskej brány od [Karl Frech|Karla Frecha podľa údajov bratislavského archivára Ovidia Fausta]]
**Laurinská brána** (, ) bola jednou zo štyroch stredovekých brán mestského opevnenia vnútorného mesta Bratislavy. Nachádzala sa na konci Dlhej (dnes  Laurinskej) ulice v mieste pred dnešným Mestským divadlom Pavla Országha Hviezdoslava. Laurinskú bránu zbúrali v roku 1778 pri odstraňovaní bratislavského mestského opevnenia. Bránu v súčasnosti pripomína symbolická mreža ukotvená na lanách nad Laurinskou ulicou a pamätná tabuľa na chodníku.

## Dejiny
[náhľad|Pôdorys Laurinskej brány po prístavbe [barbakánu.
1.&nbsp;Vnútorná (vežová) brána,
2.&nbsp;Vjazd
3.&nbsp;Priekopový most
4.&nbsp;Laurinská ulica
5.&nbsp;Zástavba
6.&nbsp;Pekárska bašta
7.&nbsp;Parkán
8.&nbsp;Trhové priekopy
9.&nbsp;Priekopy v mieste Andrášiho ulice
10.&nbsp;Stará priekopa
]]
Laurinskú bránu postavili v druhej polovici 13. storočia, pravdepodobne spolu s najstarším mestským opevnením. Zo severnej strany ju chránila Mäsiarska bašta a z južnej strany okrúhla Pekárska bašta na juhovýchodnom rohu hradieb. V listinách sa prvýkrát spomína v roku 1412.

Pôvodne to bola hranolová stavba s pomerne dlhým podbráním, chránená vodnou priekopou s padacím mostom. Brána pozostávala z vnútornej, prostrednej a vonkajšej veže. Nad prostrednou vežou bola ochodza so šindľovou strechou ozdobenou zlatou guľou a zástavami z erbom. Vo vnútornej veži bol sklad pušného prachu a sklad kamenných gulí.

V 15. storočí pri ďaľšom opevňovaní mesta z obáv pred útokmi Husitov bránu rozšírili o barbakán, opevnený vjazd s ostrou zákrutou, ktorá zabraňovalia priamemu útoku zvonku na bránu. Posledným svedectvom barbakánu je dnes už len zákruta na Laurinskej ulici v úseku medzi bývalou Laurinskou bránou a vyústením ulice na Námestie Slovenského národného povstania.

## Pomenovanie
Pomenovanie brány sa zaužívalo podľa farského kostola svätého Vavrinca (, , staršie slov. *Laurinc*) na predmestí pred bránou, ktorý sa prvýkrát spomína v listinách z roku 1311. Okolo kostola sa rozprestieral rovnomenný cintorín s kaplnkou svätého Jakuba. Kostol zbúrali v prvej polovici 16.&nbsp;storočia a cintorín odstránili v roku 1774 pri búraní mestského opevnenia.

## Galéria

Súbor:Merian - View of Pozsony.jpg|náhľad|Laurinská brána označená „*7.&nbsp;Porta S.&nbsp;Laurentÿ *“ na vedute Bratislavy z roku 1638 (M.&nbsp;Merian)
Súbor:Laurinska.jpg|náhľad|Laurinská ulica so symbolickou mrežou na mieste bývalej Laurinskej brány (pohľad do vnútorného mesta)


## Referencie

## Pozri aj

*Rybárska brána
*Michalská brána
*Vydrická brána

Kategória:Dejiny Bratislavy
Kategória:Zaniknuté stavby v Bratislave
Kategória:Brány na Slovensku
Rybárska brána

náhľad|Rybárska brána
náhľad|Priehľad do podzemia so zakonzervovanými nálezmi muriva predbránia Rybárskej brány

**Rybárska brána** bola jednou zo štyroch bratislavských obranných brán. Bola to najmladšia a najmenšia brána, postavená pravdepodobne v polovici 14. storočia a slúžila hlavne pre obyvateľov mesta, spájala mesto s predmestím, kde žili remeselníci, rybári, mäsiari a pod. V roku 1529 v čase tureckých nájazdov bola zamurovaná. Ostal iba malý priechod, ktorý slúžil ako brána pre peších. Brána mala byť obnovená v roku 1717, pričom sa mala premenovať na Belehradskú, no napokon jej ostal názov Rybárska. Celý priechod bol obnovený v rokoch 1754 - 1756 počas vlády Márie Terézie a brána sa premenovala na Tereziánsku. V roku 1776 bola zbúraná na príkaz Márie Terézie. Zvyšky muriva brány objavené v roku 1990 sú viditeľné cez sklo pri národnom divadle.

## Pozri aj
*Laurinská brána
*Michalská brána
*Vydrická brána

## Iné projekty

Kategória:Dejiny Bratislavy
Kategória:Zaniknuté stavby v Bratislave
Kategória:Brány na Slovensku
Vydrická brána

[náhľad|238x238bod|Rekonštrukcia Vydrickej brány od [Karl Frech|Karla Frecha]]
**Vydrická brána** (, ) bola jednou zo štyroch stredovekých brán mestského opevnenia vnútorného mesta Bratislavy.
Nachádzala sa na západnom konci Dlhej (dnes Panskej) ulice pri Dóme svätého Martina. K bráne viedla cesta z Vydrice, z Podhradia, z Devína a od Vodnej veže, ktorá strážila dunajský brod.
Vydrickú bránu zbúrali v roku 1777 pri odstraňovaní bratislavského mestského opevnenia.
Bránu v súčasnosti pripomína pamätná tabuľa na chodníku.
## Dejiny
Bránu postavili v 14. storočí. Najstaršia písomná zmienka o Vydrickej bráne je z roku 1434. Zo severnej strany ju chránila Mäsiarska bašta a z južnej strany Obuvnícka bašta na juhozápadnom rohu hradieb. V roku 1455 opevnenie brány posilnili dvomi baštami Himmelreich a Leonfelder, pomenovanymi po po významných meštianskych rodinách.

## Pomenovanie
Názov brány je odvodený od pomenovania dnes zaniknutej osady Vydrica, ktorá sa nachádzala v južnom podhradí za bránou.

## Galéria

Súbor:162 of 'Geschichte der Stadt Pressburg ... Herausgegeben durch die Pressburger Erste Sparcassa. Deutsche Ausgabe ... Mit ... Illustrationen, etc' (11301629554).jpg|Pôdorys Vydrickej brány. 1.&nbsp;Časť veže Dómu 2.&nbsp;Parkán 3.&nbsp;Vydrická brána s valenou klenbou 4.&nbsp;Bránové bašty Himmelreich a Leonfelder 5.&nbsp;Most cez priekopu 6.&nbsp;Obuvnícka bašta 7.&nbsp;Dlhá ulica 8.&nbsp;Domy na Dlhej ulici 9.&nbsp;Južné Katedrálne námestie 10.&nbsp;Priekopy
Súbor:Vydrická brána02.jpg|Pamätná tabuľa


## Pozri aj
* Laurinská brána
* Michalská brána
* Rybárska brána

## Zdroje

* Mestské opevnenia (Bratislava)

Kategória:Dejiny Bratislavy
Kategória:Zaniknuté stavby v Bratislave
Kategória:Brány na Slovensku
Veľký bradáč

**Veľký bradáč** je jedným z troch plemien bradáčov. Je uznaný v FCI v sekcii 2. pod číslom 181. 

## História
Veľký bradáč bol vyšľachtený v stredoveku v Nemecku. K jeho predkom patrí pravdepodobne drsnosrtý pinč, ktorý bol svojho času rozšírený v okolí Mníchova. Toto plemeno nazývali aj ruský alebo medvedí bradáč , čo by naznačovalo ruský pôvod plemena. Táto domnienka však doteraz nebola preukázaná. Po prvýkrát bol veľký bradáč vystavovaný na mníchovskej výstave v roku 1909. 

## Vzhľad
náhľad|vľavo|Veľký a stredný bradáč
Veľký bradáč je pes štvorcového formátu. Má hranatú hlavu, ktorú opticky zväčšujú fúzy. Uši má vysoko nasadené, klopené dopredu v tvare písmena V. V minulosti boli kupírované. Má drsnú, hustú srsť s výraznou bradou a obočím. Farba srsti môže byť čierna, korenie a soľ, čierno-strieborná a biela. V minulosti sa srsť bradáčov upravovala výlučne trimovaním, dnes sa strihá niekoľkokrát do roka (zvyčajne dva až trikrát). Chvost je nasadený vysoko, v minulosti bol kupírovaný. 

## Temperament a využitie
Veľký bradáč je odvážny, k cudzím ľuďom ostražitý a nedôverčivý. Dá sa so správnym prístupom ľahko cvičiť, je aktívny a poslušný. Používa sa aj ako služobný pes. 

## Referencie


## Zdroje
* Najman, J., Novotný J.: Atlas psů, Státní zemědelské nakladatelství Praha, 1973 (citácia k domnelému pôvodu z Ruska. Ruský alebo medvedí bradáč však boli pracovné názvy plemena Čierny ruský teriér - dnes Čierny terriér, ktorý bol vyšľachtený krížením Veľkého čierneho bradáča s Rottweilerom, ďalej krížením Veľkého čierneho bradáča s Erdelterriérom a čiastočne aj s Novofundlandským psom. Tieto krížence boli ďalej krížené až do vzniku Čierneho terriéra. Zastúpenie krvi bradáča je približne polovičné).

## Iné projekty
 

Kategória:Bradáče 
Kategória:Plemená psov z Nemecka
French Open 2008

**[[French Open]] 2008** bol grandslamový tenisový turnaj, ktorý sa konal od 25. mája do 8. júna 2008 v Paríži na antukových dvorcoch Rolanda Garossa. Hlavné rozlosovanie dvojhier a štvorhier sa uskutočnilo v piatok 23. mája 2008. Víťazom mužskej dvojhry sa po štvrtýkrát po sebe stal Rafael Nadal. Víťazkou ženskej dvojhry sa pri neúčasti obhajkyne titulu Heninovej, ktorá dva týždne pred French Open ukončila kariéru, stala Srbka Ana Ivanovićová, pre ktorú to bol jej prvý granslamový titul. Zároveň sa hneď po turnaji dostala po prvýkrát v kariére na prvé miesto rebríčka WTA.

## Seniori
### Dvojhra mužov

** [[Rafael Nadal]]** vs.  Roger Federer **6-1 6-3 6-0**

### Dvojhra žien

** [[Ana Ivanovićová]]** vs.  Dinara Safinová **6-4 6-3**

### Štvorhra mužov

** [[Pablo Cuevas]] /  [[Luis Horna]]** vs.  Daniel Nestor /  Nenad Zimonjić  **6-2 6-3**

### Štvorhra žien

** [[Anabel Medinová Garriguesová]] /  [[Virginia Ruanová Pascualová]]** vs.  Francesca Schiavoneová /  Casey Dellacquová  **2-6 7-5 6-4**

### Zmiešaná štvorhra

 **[[Viktoria Azarenková]]** /  **[[Bob Bryan]]** vs.  Katarina Srebotniková /  Nenad Zimonjić **6–2 7–6<sup>4</sup>**

## Nasadenie
Nižšie je zoznam nasadených hráčov. V zátvorkách je kolo, v ktorom vypadli.

### Nasadenie mužskej dvojhry

### Dvojhra mužov
#  **[[Roger Federer]] **
#  **[[Rafael Nadal]] ** 
#  **[[Novak Đoković]]**
#  **[[Nikolaj Davydenko]] **
#  **[[David Ferrer]] **
#  **[[David Nalbandian]] **
#  **[[James Blake]] **
#  **[[Richard Gasquet]] ** 
#  **[[Stanislas Wawrinka]] **
#  **[[Andrew Murray]] **
#  **[[Tomáš Berdych]] **
#  **[[Tommy Robredo]] **
#  **[[Juan Monaco]] **
#  Jo-Wilfried Tsonga *(withdrew due to a knee injury)
#  *'Michail Južnyj **
#  **Carlos Moya **
#  **Marcos Baghdatis **
#  **Paul-Henri Mathieu **
#  **Nicolás Almagro **
#  **Ivo Karlović **
#  **Radek Štěpánek **
#  **Fernando Verdasco **
#  **Juan Carlos Ferrero **
#  **Fernando González **
#  **Lleyton Hewitt **
#  **Jarkko Nieminen **
#  **Igor Andrejev **
#  **Ivan Ljubičić **
#  **Guillermo Cañas **
#  **Dmitrij Tursunov **
#  **Andreas Seppi **
#  **Janko Tipsarević**



=== Dvojhra žien ===
#  **Marija Šarapovová **
#  **Ana Ivanovićová **
#  **Jelena Jankovićová ** 
#  **Svetlana Kuznecovová **
#  **Serena Williamsová** 
#  **Anna Čakvetadzeová **
#  **Jelena Dementievová **
#  **Venus Williamsová **
#  **Marion Bartoliová **
#  **Patty Schnyderová **
#  **Vera Zvonariovová **
#  **Ágnes Szávayová **
#  **Dinara Safinová **
#  **Agnieszka Radwańská **
#  **Nicole Vaidišová **
#  **Viktorija Azarenková **
#  **Šachar Peerová **
#  **Francesca Schiavoneová **
#  **Alizé Cornetová **
#  **Sybille Bammerová **
#  **Marija Kirilenková **
#  **Amélie Mauresmová **
#  **Aľona Bondarenková **
#  **Virginie Razzanová **
#  **Nadia Petrovová **
#  **Flavia Pennettová **
#  **Katarina Srebotniková **
#  **Dominika Cibulková **
#  **Anabel Medinová Garriguesová **
#  **Caroline Wozniacka **
#  **Ai Sugijamová **
#  **Karin Knappová '''

## Referencie

## Iné projekty


Kategória:French Open
Kategória:Tenis v 2008
Bradáč

**Bradáč** môže byť:
*človek s bradou
*plemeno psa, pozri bradáč (pes)
*priezvisko, pozri Bradáč (priezvisko)
** Bohumír Bradáč, český politik
** Ľudovít Bradáč (* 1953), slovenský sudca
Dima Bilan

**Dima Bilan** (azbukou: Дима Билан), vlastným menom **Viktor Nikolajevič Belan** (azbukou: Ви́ктор Никола́евич Бела́н; *24. december 1981, Usť-Džeguta, Karačajsko-Čerkesko) je ruský popový spevák karačajského a ruského pôvodu. Dima reprezentoval Rusko na Eurovízii 2008

s piesňou *Never Let You Go*, kedy skončil ako druhý. Víťazom Eurovízie sa stal o dva roky neskôr, 24. mája 2008, s piesňou ''Believe''. Niektoré z jeho piesní sa dostali v ruských hudobných rebríčkoch na vrchol a momentálne si vytvára medzinárodnú kariéru.

## Diskografia
### Albumy
* 2003 Я ночной хулиган (Som nočný chuligán)
* 2004 На берегу неба (Na brehu neba)
* 2006 Время-река (Rieka času)
* 2008 Против Правил (Proti pravidlám)
* 2008 (Nový anglický album)
* 2008 (Nový španielsky album)
* 2011 Мечтатели
* 2013 Дотянись
* 2015 Не молчи

### Piesne
* 2003 *Я ночной хулиган* (Som nočný chuligán)
* 2005 *Ты должна рядом быть* (Mohla by si byť pri mne); v angličtine nahrané ako "*Not That Simple*" (#2 v ruských hudobných rebríčkoch)
* 2005 *Как хотел я* (Ako som chcel) (#2 v ruských hudobných rebríčkoch)
* 2005 *Я тебя помню* (Pamätám si ťa) (#18 v ruských hudobných rebríčkoch)
* 2006 *Это была любовь* (Bola to láska) (#1 v ruských hudobných rebríčkoch)
* 2006 *Never Let You Go* (#3 v ruských hudobných rebríčkoch)
* 2006 *Невозможное возможно* (Nemožné je možné); v angličtine nahrané ako "*Lady Flame*" (#1 v ruských hudobných rebríčkoch)
* 2007 *Время река* (Čas je rieka); nahrané v angličtine ako "*See What I See*" (#2 v ruských hudobných rebríčkoch)
* 2007 *Number One Fan* (producent: Timbaland) (#1 v ruských hudobných rebríčkoch)
* 2007 *Горе-зима* (Zima je žiaľ)
* 2008 *[[Believe (pieseň Dima Bilana)|Believe]]* (Producent: Jim Beanz, Eurovízia 2008)

## Externé odkazy
* Oficiálna webstránka 
* Dima Bilan na last.fm

Kategória:Narodenia v 1981
Kategória:Víťazi Eurovision Song Contest
Kategória:Ruskí speváci
Menová únia

thumb|right|300px|Menová únia:
**Menová únia** je taká spolupráca medzi štátmi alebo ich závislými územiami, kedy členské štáty používajú jednu spoločnú menu ako zákonné platidlo.

Kategória:Mena